|  |  |
| --- | --- |
| Numri i lëndës: | 2021:267513 |
| Datë: | 27.11.2023 |
| Numri i dokumentit: | 04976541 |

**P.nr.630/21**

**GJYKATA THEMELORE PRISHTINË - DEGA NË LIPJAN, Departamenti i Përgjithshëm - Divizioni Penal,** Gjyqtari i vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale kundër të pandehurit H. Q. me vendbanim në fshatin N. Komuna D., për shkak të veprës penale Ngacmimi sipas nenit 182 par.1 të KPRK-së, i akuzuar sipas aktakuzës së Prokurorisë Themelore në Prishtinë - Departamenti i Përgjithshëm, PP.II.nr.4137/2021, të datës 25.11.2021, jashtë seancës, bazuar në nenin 158 par. 1 të KPPK-së, me datë 24.11.2023, mori këtë:

**A K T V E N D I M**

**H U D H E T** aktakuza e Prokurorisë Themelore në Prishtinë, me nr. PP.II.nr.4137/2021, të datës 25.11.2021.

**PUSHOHET** procedura penale kundër të pandehurit **H. Q.,** i biri i F. dhe nënës Xh. e gjinisë K., i lindur me datë 15.01.1955 në fshatin N. Komuna D., i martuar, pensionist, ka te kryer shkollën e lartë të veterinarisë, i gjendjes së mesme ekonomike, me numër personal ..., shqiptar, shtetas i Republikës së Kosovës,i akuzuar për shkak të veprës penale Ngacmimi sipas nenit 182 par.1 të KPRK-së, **për shkak të vdekjes**.

Shpenzimet e procedurës penale mbesin në barrë të mjeteve buxhetore të kësaj gjykate.

I dëmtuari: A. B., me adresë banimi në fshatin N. Komuna D., për realizimin e kërkesës pasurore-juridike, udhëzohet në kontest të rregullt juridiko-civil.

**A r s y e t i m**

Prokuroria Themelore në Prishtinë-Departamenti i Përgjithshëm, ka parashtruar aktakuzë ndaj të pandehurit H. Q. nga fshati N. Komuna D., i akuzuar sipas aktakuzës së Prokurorisë Themelore në Prishtinë, PP.II.nr.4137/2021, të datës 25.11.2021, për shkak të veprës penale Ngacmimi sipas nenit 182 par.1 të KPRK-së.

Gjykata, pas pranimit të aktakuzës dhe shkresave përcjellëse të lëndës, ka caktuar dhe mbajtuar seancën e shqyrtimit fillestar me datë 16.11.2023, ku në të njejtën seancë i pandehuri ka munguar, mirëpo i dëmtuari A. B. gjatë kësaj seance ka njoftuar gjykatën se i pandehuri H. Q., tashmë ka vdekur , duke theksuar se me të njejtit kanë qenë të afërm, familjarë, mirëpo këtë fakt gjykata mund ta vërtetojë edhe sipas ligjit.

Gjykata sipas detyrës zyrtare ka kërkuar informata shtesë nga Zyrës së Ofiqarisë pranë Kuvendit Komunal në Drenas, për të verifikuar faktin e lartcekur.

Gjykata përmes kërkesës për verifikimin në regjistrin e të vdekurve, ka kërkuar nga Zyra e Gjendjes Civile pranë Komunës së D., që të bëj verifikimin në regjistrat e të vdekurve nga gjendja civile për të pandehurin H. Q. me të dhënat personale të përshkruara si në kërkesën e lartcekur. Zyra e Gjendjes Civile në Komunën e D. përmes e-mailit zyrtar, e ka njoftuar gjykatën se i pandehuri ka vdekur me datë 06.04.2023, duke i bashkangjitur edhe çertifikatën e vdekjes me Nr. ser. V 10643762, numri i referencës 3/2023RV/3002, të datës 23.11.2023. Për këtë shkak kemi konstatuar se i njëjti ka vdekur çka konstatohet nga të dhënat e sipër cekura.

Vendimi lidhur me kompensimin e shpenzimeve procedurale dhe paushallit është marrë në bazë të nenit 453 par.1 të KPPK-së.

Konform dispozitave ligjore të nenit 462 par. 1 dhe 3 të KPPK-së, pala e dëmtuar për realizimin e kërkesës pasurore juridike është udhëzuar në kontest të rregullt juridiko-civil.

Nga të dhënat e paraqitura më lartë gjykata konstaton se në rastin konkret janë plotësuar kushtet ligjore që kundër të pandehurit të hedhet aktakuza dhe të pushohet procedura penale, prandaj në pajtim me nenin 158 par. 1 dhe 2 të KPPK – së, u vendos si në dispozitiv të këtij aktvendimi.

**GJYKATA THEMELORE PRISHTINË**

**DEGA NË LIPJAN**

**P.nr.630/21 me datën 24.11.2023.**

**Gjyqtari i vetëm gjykues**

**Selman Salihu**

**KËSHILLË JURIDIKE:** Kundër këtij aktvendimi lejohet ankesa dhe mund të ushtrohet nga palët e autorizuara brenda tri (3) ditëve, nga dita e pranimit, përmes kësaj gjykate, duke ju drejtuar Gjykatës së Apelit në Prishtinë.